Espoossa kovaa vauhtia polkenut pyöräilijä tallentui poliisin kamera-auton ottamaan kuvaan.

Poliisin kamera-auto tallensi elokuussa pyöräilijän, joka pyyhälsi Espoossa reipasta ylinopeutta: tutka näytti pyöräilijän nopeudeksi 59 kilometriä tunnissa, kun nopeusrajoitus oli 40 km/h.

– Rikesakon voi saada, kertoo poliisin liikenneturvallisuuskeskuksen johtaja, ylikomisario Dennis Pasterstein.

Videolla kuvaa uudesta peltipoliisista Kehä 1:llä.

Pyöräilijän rikesakko on 40 euroa. Tässä tapauksessa rikesakkoa ei voida lähettää, sillä pyöräilijän henkilöllisyys ei ole tiedossa.

Poikkeuksellista on, että pyöräilijä narahtaa ylinopeudesta kameravalvonnassa.

– Kaikennäköisiä kuvia tulee, mutta en muista, että pyöräilijä olisi jäänyt kuvaan, on voinut näkyä pyörää, mutta ei näin, kertoo Pasterstein.

Pyöräilijän henkilöllisyys ei ole tiedossa.­

Asiasta uutisoi ensimmäisenä Iltalehti.

Ilta-Sanomat kertoi viime vuonna peltipoliisien kuvaamista erikoisista näyistä. Yhdessä kuvassa näkyi Mig-hävittäjä, toisessa ratin takana ei näkynyt ketään.

Pastersteinin mukaan hauskoja kuvia tulee vastaan silloin tällöin.

– Voi olla erikoisen näköisiä autoja, ihmisillä on naamareita ja vastaavaa, Pasterstein kuvailee.